钦定古今图书集成/明伦汇编/闺媛典/第161卷 > 李灿南妻洪氏
## 钦定古今图书集成/明伦汇编/闺媛典/第161卷 > 李灿南妻洪氏

按《崇仁县志》：“洪氏，李灿南妻。年及笄，归李，生子雷，甫
四岁，夫亡。氏孝事舅姑，矢志不二。其兄绐以父母疾
笃，欲迎归以夺其志，氏觉，以大义让之，兄妹不相接
者十七年，勤俭操家，悉以衣饰分嫁诸姑。雷孱弱，族
豪数加陵侮，氏曲为保持，俾克成立。嘉靖间，直指表
其门，年七十八卒。”